
Pe malurile Someșului Mic funcţionează mai multe balastiere ilegale pe raza 
localităţii Florești, în imediata apropiere a municipiului Cluj-Napoca. Gropile de 
exploatare din care sunt scoase pietrișul și nisipul sunt apoi umplute cu deșeuri 
provenite din construcţii sau, cu deșeuri menajere. Astfel, râul este otrăvit, lucru 
care va impacta pentru multă vreme ecosistemul. Pentru a ascunde exploatările 
ilegale, peste “cariile” plombate cu moloz este tras un strat de pământ. Din cauză 


că reprezentanţii IPJ Cluj, Garda de Mediu Cluj, Apele Române Cluj se uită la ce se 
întâmplă sub nasul lor ca și cum s-ar uita în gol, cei care exploatează au ajuns să 
betoneze o parte din cursul râului Someșul Mic ca să treacă mai ușor cu 
camioanele, scrie Ziar de Cluj. 


De ani de zile, pe malurile Someșului Mic se sapă ilegal cu excavatoarele în cadrul 
unor balastiere. Asediul asupra mediului are loc chiar în cadrul culoarului verde- 
albastru, un proiect de mobilitate durabil, pentru pietoni și biciclişti, de-a lungul 
Someșul Mic. Pentru a vedea cine sunt autorii acestor lucrări am cerut celor de la 
Garda de Mediu Cluj să spună câte controale au fost făcute în ultimii cinci ani în 
zona Gilău — Florești — Cluj-Napoca pe cursul Someșului Mic pentru a verifica sau 
depista existenţa unor balastiere amplasate și exploatate ilegal. 


Potrivit răspunsului, au fost făcute două controale în 2021, au fost depistate două 
balastiere ilegale și date amenzi în valoare de 80.000 lei. De asemenea, Garda a 
dispus oprirea activităților 


„Din evidenţele noastre nu rezultă existenţa altor activităţi reglementate pe linie 
de protecţie a mediului, privind exploatarea de agregate minerale pe cursul 
Someșului Mic între localităţile Gilău — Cluj-Napoca”, arată răspunsul Gărzii de 
Mediu Cluj. 


Comisarul șef al Gărzii de Mediu Cluj este Viorel Pleșa, care ocupă și funcţia de 
director a Direcţiei de Ecologie urbană și Spaţii verzi din Primăria Cluj-Napoca. Vă 
dați seama ce tip de ecologie se practică în Cluj-Napoca dacă persoana care 
conduce aceste instituţii nu a fost capabilă să ofere un răspuns concludent vizavi de 
exploatările ilegale care au loc chiar sub ochii somnambulici ai acestui șef. 


Fiul lui, este consilier local la Primăria Gilău și dorește să obţină un 
alt mandat la următoarele alegeri. Este de profesie avocat, dar are și două firme în 
domeniul construcţiilor, Pro Execuţii SRL și Vlad Nelu Construct SRL. Nici el nu are 
cunoștință de existența vreunei balastiere pe malul Someșului Mic. 


Oficialii Gărzii de mediu Cluj nu au vrut să spună denumirea societăţilor sancţionate, 
însă răspunsul lor poate fi corelat cu rezultatele unei acțiuni făcute de Apele Române 
în perioada 2020-2021. La nivel naţional au fost realizate 357 de controale. Atunci, 

cei de la Apele Române Cluj au identificat trei firme care au exploatat ilegal: Milisuin 


SRL, AGM Cons SRL și Agregatul Zanc SRL. Este vorba despre firme controlate de 
milionarul clujean Liviu Florian, cunoscut pentru afacerile cu carne de porc, Gabriel 
Dominic Dandoci, fiul unuia dintre liderii romilor din Câmpia Turzii, și ZANC 
ARITON-MIRCEA, cumnatul fostului prim procuror al Parchetului de pe lângă 
Judecătoria Gherla. 


Apele Române Cluj nu a avizat în ultimii 10 ani nicio balastieră pe albiile minore 
ale Someșului Mic între Gilău și Florești. 


În mod normal, verificarea balastierelor ilegale intră în competenţa poliţiei. Am 
transmis o solicitare similară la IPJ Cluj pentru a vedea care au fost acţiunile poliţiei 
clujene în privinţa exploatărilor ilegale de pe malul Someșului Mic. În răspunsul 
primit se transmite că IPJ Cluj nu a avut chef să ofere detalii despre acest subiect. 


"Referitor la evidenţa dosarelor de cercetare penală având ca obiect activitatea 
balastierelor în sectorul precizat mai sus, menţionăm că nu deţinem informaţiile în 
forma solicitată de dumneavoastră. Precizăm faptul că, Legea nr. 544/2001 privind 
liberul acces la informaţiile de interes public, cu modificările și completările 
ulterioare, stabilește obligaţia autorităţilor/instituţiilor publice de a pune la dispoziţie 
informațiile existente, în materialitatea lor, și nu aceea de a prelucra anumite date 
pentru a obţine ca produs final informaţiile în forma solicitată. În acest sens amintim 
Decizia nr. 2495/2009 a Curţii de Apel București, prin care s-a reţinut că “Legea nr. 
544/2001 nu impune nici unei instituţii să prelucreze informaţiile deţinute pentru a 
furniza celor interesați un fel de statistici << a la carte >> ci se referă doar la 
furnizarea informaţiilor în forma în care sunt deţinute de instituţie. 


Interpretarea contrară ar face ca activitatea de furnizare de informaţii să devină mult 
prea împovărătoare pentru instituția publică, fără nicio justificare în scopul pentru 
care a fost reglementat liberul acces al cetăţenilor la informaţiile de interes public 
întrucât s-ar ajunge ca orice persoană să poată solicita instituţiilor publice efectuarea 
de studii mai mult sau mai puţin complexe cu privire la informaţiile pe care acestea 
le deţin într-o formă brută.", arată reprezentanții IPJ Cluj. 


Nimeni nu știe nimic despre balastierele care se văd din satelit 


Balastierele sunt realizate pe parcelele de teren agricol aflate lângă malurile râului, în 
lunca Someșului. Potrivit legii, chiar dacă se află pe proprietăţi private, balastul se 


află în proprietatea statului român și este considerat bun public. Pentru firmele de 
construcții este un element absolut necesar. Exploatarea necorespunzătorare a 
balastului poate duce la inundaţii și eroziunea malurilor râului. Însă aceste lucruri r i 
contează, nici pentru autorităţi și nici pentru cei care exploatează. 


Proprietarii parcelelor de teren spun că nu știu nimic în legătură cu aceste balastiere, 
chiar dacă exploatările și rănile lăsate în albia râului sunt vizibile din satelit. 


/ | 
SOMEŞUL. MIC 
FLOREŞTI” 


) 


Sursa foto: Google Earth 


Sub un strat de pământ care are o grosime de aproximativ 2 metri se află nisip și 
pietriș. După ce gropile făcute cu excavatoare sunt exploatate ele sunt umplute cu 
moloz și deșeuri din construcţii. Apoi, ca un capac, pentru a ascunde ilegalităţile, 
este tras cu buldozerele un strat de pământ cu o grosime de aproximativ un metru. 


Sursa Foto Anca Mihai 


Una dintre exploatările ilegale are loc pe un teren identificat cu nr de CF 54653 
aparţine comunei Gilău. 


Sursa foto Anca Mihai 


Primarul din Gilău, Gelu Topan, spune că nu știe nimic de vreo balastieră care să 
funcţioneze pe vreun teren aflat în proprietatea privată a Comunei Gilău. 


O altă exploatare care pare ca o rană pe cursul Someșului Mic este făcută pe un 
teren care îi aparţine lui FERENCZ LASZLO. 


Sursa foto captură Google Earth 


Un alt teren pe care se fac exploatări se află pe latura sudică a canalului de fugă, 
aflat în proprietatea Hidroelectrica, aparține companiei Holcim 


Unul dintre terenuri pe care se fac exploatări ilegale aparţine familiei Szatmari. În 
zona respectivă multe dintre utilajele care lucrau au numerele de înmatriculare cu 
LSZ. Tot în această zonă o parte din cursul râului Someșul Mic a fost betonat pentru 
ca utilajele să nu se împotmolească atunci când sunt încărcate cu balast și 
traversează albia râului. 

Sursa foto Anca Mihai/ Pod improvizat construit ilegal peste Someșul Mic 


Membrii familiei Szatmari spun că nu știu ce se întâmplă cu terenul pentru că l-au 
dat în arendă, dar au uitat de la cine primesc bani pentru închirierea parcelei. 


"Terenul e dat in arenda unei firme care a excavat balast. Nu mai știu să vă spun care 
e numele firmei pentru că terenul e al lui tata”, a declarat Szatmari Szabolcs. El este 
acţionar cu 50% din firma SZATMARI CONSTRUCT, cu domeniu de activitate în 
domeniul construcţiilor, dar care are activitatea suspendată. Partenerul lui și 
administratorul societăţii este Totu Szatmari loan. 


Familia Szatmari are Pensiunea Casa Szabi în Luna de Sus. 

Intr-un răspuns oficial, Primăria Florești spune că monitorizează zona constant. 
"Cu privire la exploatarea albiei Someșului Mic din florești și îngroparea deșeurilor, 
vă comunicăm faptul că zona cunoscută sub denumirea Bărcul Lonei este 


monitorizată constant de către echipajele poliţiei locale Florești pentru identificarea 
persoanelor care transportă și abandonează deșeuri și aplică sancţiuni convenţionale 


acestor conform atribuţiilor legale. În ce privește exploatările de teren în zona albiei 
majore la care faceţi referire, poliţia locală acordă sprijin reprezentanţilor Apelor 
Române și Gărzii de Mediu pentru luarea măsurilor legale din punct de vedere al 
atribuţiilor fiecărei instituţii în parte în situaţia în care se constată nerespectarea 
cadrului legal în vigoare", arată un răspuns al Primăriei Florești. 


Cu alte cuvinte, nimeni nu a găsit nimic nicăieri! 


Cea mai gravă problemă dezvăluită de acest articol constă în faptul că pe terenurile 
agricole de pe malurile Someșului Mic, între Gilău și Cluj-Napoca se îngroapă 
deșeuri. În mare parte sunt deșeuri provenite din construcţii, însă, după cum se 
observă din imagini, sunt îngropate și deșeuri menajere. 


Deșeurile îngropate în balastierele ilegale se dizolvă în apa pe care o beau clujenii 


Luchiian Alexandru a dezvoltat un proiect civic în care este analizată apa cursurilor 
de apă. El spune că deșeurile îngropate în balastierele din albia râurilor ajung să s+ 
dizolve în pânza de apă freatică din care se alimentează cu apă sursele de apă 
potabilă. 


"Acum vreo 3-4 ani am pornit un proiect care măsoară calitatea apelor, Strop de 
Rouă. Materialele din constructii pot contine var ciment, rigips, fier care schimba 
consistenta apei. Schimbările cu efect asupra calităţii apei se văd la nivelul ph-ului, 
gradul de conductivitate, etc. Cazurile acestea ar trebui sesizate organelor abilitate, 
care ar trebui să facă măsurători acreditate. În final este o chestiune de sănătate 
publică ceea ce sesizați. Măsurătorile mele sunt pentru informare, nu sunt verificate 
în laboratoare naţionale. Însă, această problemă pe care o sesizaţi este una gravă! 
Repet, majoritatea acestor deșeuri se dizolvă și schimbă parametrii fizico-chimici ai 
apei”, explică Luchiian Alexandru, fondatorul proiectul Strop de Rouă. 


Gropile de balast sunt într-o groapă mai mare, una legislativă 


Biologul Nagy Andrâs-Attila spune că există o mare hibă legislativă vizavi de 
autorizarea balastierelor. 


"Cei care obțin autorizaţii pentru exploatarea balastului o pot face în două feluri: cu 
readucerea terenului la starea iniţială, cum este în cazul de faţă, sau cu înfiinţarea 
unui lac de pescuit. Însă, în privinţa primei variante există o mare hibă legislativă. 
După ce posesorul autorizaţiei excavează mii de metri cubi de balast, este imposibil 
ca terenul să fie adus la starea iniţială. Așa că se aduc deșeuri din construcţii pe care 
le îngroapă. Apoi se pune un strat de sol și cei de la APM consideră că terenul a fost 
adus la starea iniţială. În România legislaţia nu permite ca, după exploatarea 
balastului, să se creeze o zonă umedă. Cei care au făcut legislaţia ar trebui să 
găsească o soluţie“, explică dr. Nagy Andrâs-Attila. 


lazurile cu balast din Cluj 


Una dintre metodele prin care care firmele care exploatează balastul este să ceară 
avize de la Agenţia Naţională pentru Exploatarea Resurselor Minerale pentru 
amenajări piscicole. În judeţul Cluj, în perioada 2015-2020 au fost eliberate 24 de 
avize. Lista lor poate fi consultată AICI. Însă niciuna dintre amenajările piscicole nu 


este finalizată. Pănă și denumirea societăţilor ar trebui să ridice semne de întrebare 
celor care au semnat actele dacă este vorba despre o amenajare piscicolă sau o 
balastieră (Cariera almas SRL, Dozer Agregate SRL, Ritorsa Trans SRL, etc). Ce mai 
frapează la această listă este faptul că niciuna dintre amenajări nu este finalizată. C. 
alte cuvinte, se exploatează balastu la adăpostul peștilor din acte. 


Programul Balastiera 


În perioada 2020-2021, la nivel naţional a avut loc o acţiune de verificare în cadrul 
programului BALASTIERA 2020. A fost vorba de o acţiune comună desfășurată în 
comun de reprezentanţi ai Agenţiei Naţionale de Resurse Minerale, Gărzii Naţionale 
de Mediu, Inspectoratului General al Poliţiei Române și Inspectoratului de Stat 
pentru Controlul în Transportul Rutier. Acţiunile de control s-au extins în aproape 10 
judeţe ale țării, au fost aplicate amenzi în valoare de peste 1 milion de lei și s-au 
înaintat 6 plângeri penale. 


Galerie foto cu dezastrul ecologic se pe Someșul Mic la câţiva kilometri de Cluj- 
Napoca. În fotografii se poate observa cum albia Someșului Mic a fost betonată 
pentru ca utilajele să poată traversa râul fără să se împotmolească. De asemenea, se 
mai observă că în gropile de exploatare a balastului au fost îngropate nu doar 
deșeuri provenite din construcții, ci și gunoi menajer și plastic. În mod normal, 
autorităţile ar fi trebuit să aibă cunoștință de acest dezastru ecologic. 

+Mihai Vlad Pleșa 


Cimpoi Adrian 


Cimpoi Adrian este absolvent al Universităţii din București. După o perioadă în 
care a fost redactor și reporter pentru un post de televiziune, a decis să-și 
continuie drumul în presa scrisă. 


Schema infracțională din spatele USR: cum s-a preluat Hotelul Perla, din Slănic Moldova 


loana Ramona Bruynseels (AUR): Mă voi lupta pentru preluarea Parcului Herăstrău în administrarea 
Sectorului 1 


Gafă a premierului la un eveniment. Ciolacu s-a adresat "onoratei instanţe” 


Mugur Isărescu: Cu un grad de îndatorare de peste 50%, înghețarea salariilor devine necesară 


Radu Moldovan, noul Stalin din Ardeal! Bistriţa 


ă De ce România nu e o ţară cum ai vrea tu să 
Năsăud se poate încadra perfect la titlul de 


fie?! Pentru că Adrian Năstase a jefuit-o și a 


ruine în capitalism distrus-ol 
Cum a ajuns Bacăul, din fruntaş la prosperitate, Impostorul Ciolacu, falsul revoluționar de la 
„campion“ la migraţie şi sărăcie cu ajutorul Buzău 


baronilor jefuitori din PSD și PNL 


Reuters a mers pe urmele caravanei AUR: Dreapta din România aduce asistența medicală în satele 
subdezvoltate 


Încă două săptămâni de restricţii la Aeroportul Chișinău 


Gheorghe Drăgan (AUR): Vâlcea merită o schimbare! Este timpul ca liderii locali să se implice activ în 
rezolvarea problemelor comunităţii 


George Simion: “Îndemn românii din Diaspora să vină acasă pe 9 iunie, să voteze!” George Simion: 
“Indemn românii din Diaspora să vină acasă pe 9 iunie, să voteze!” 


Recent Popular Comments 


Fir inta electorală a lui George Simion: „Mi-am propus să scot cu un europarlamentar în plus 
față de PSD” 


O 10 minute în urmă 


Cristian Terheș: „Pentru echilibrarea vocilor din Parlamentul European este nevoie de cât 
mai mulţi membri AUR” 


O 13 minute în urmă 


Nicolae Ciucă: Decizia cedării către Ucraina a sistemului PATRIOT se va lua în CSAT 


O 16 minute în urmă 


Lazea, BNR - despre jaful guvernului Ciolacu: „La anul va veni nota de plată” 


O 21 de minute în urmă 


Pr. Josiah Trenham: La sfârșitul primelor mele 24 de ore în România, aș zice că eu și fiul 
meu ar trebui să aplicăm pentru cetăţenie. Slavă Domnului că România e o ţară așa de 
ortodoxă! 


O 28 de minute în urmă 


